Publication: Magyar Közlöny
Issue: MK-2010-116 (Year: 2010, Number: 116)
Era: contemporary
Section: megsértése esetén kiszabható bírságok összegérõl szóló 57/2007. (III. 31.) Korm. rendelet (a továbbiakban: R1.)
Paragraph Index: 363

4. §-ában foglalt 3. táblázat 4. sorszám alatti rendelkezés alkotmányellenességének megállapítását és megsemmisítését, valamint a konkrét ügyben történõ alkalmazásának kizárását. A támadott rendelkezés szerint 400 000 Ft. összegû bírságot köteles fizetni a jármûvezetõ, ha a vezetéshez kapcsolódó egyes tények (vezetés ideje, illetõleg pihenõidõ) ellenõrzéséhez szükséges okmányok (adatok) hiányoznak. A bíró kezdeményezése indokolásában kifejtette, hogy ez a szabályozás nincs tekintettel a felelõs személyére, valamint egyáltalán nem differenciál a cselekmények súlya szerint. Úgy véli továbbá, hogy a jogalkotó a társadalmi körülményeket nem hagyhatja figyelmen kívül a bírságösszegek meghatározása során. Ezzel összefüggésben egyrészt hivatkozik a gépjármûvezetõk havi bruttó átlagkeresetére, másrészt arra, hogy a szabálysértési és büntetõjogi szankciórendszerek bírságösszegével összevetve, a perbeli szankció aránytalan. A bíró nézete az, hogy a jogállamiság alkotmányos alapelve megköveteli a közigazgatási szankciók korlátainak meghatározását, mert e nélkül utat nyitna a jogalkotói önkénynek. Mivel ennek a támadott rendelkezés nem tesz eleget, a bíró álláspontja szerint az Alkotmány

Source: https://magyarkozlony.hu/hivatalos-lapok/59ffe260d7d5b11487f018f9cf909593f59d3334/dokumentumok/3e961ea3c78a6ccec15fd7fd78e273dc0cb56ac3/letoltes